|  |  |
| --- | --- |
| **EELNÕU**  8.12.2020 | **ASUTUSESISESEKS KASUTAMISEKS**  Märge tehtud: 27.11.2020  Kehtib kuni: EISi esitamiseni  Alus: AvTS § 35 lg 2 p 1  Teabevaldaja: Maaeluministeerium |
| Määrus | xx.xx.2021 nr ….. |
| Põllumajandusministri ja maaeluministri määruste muutmine |  |

Määrus kehtestatakse taimede paljundamise ja sordikaitse seaduse § 3 lõike 3, § 4 lõike 3, § 61 lõike 4, § 62 lõike 6, § 26 lõike 4, § 64 lõike 5, § 65 lõigete 4 ja 7, § 72 lõike 5, § 73 lõigete 8 ja 9, § 74 lõike 5, § 75 lõigete 2 ja 4, § 76 lõike 4, § 96 lõike 2, § 101 lõike 4, § 104 lõike 4, § 105 lõike 5, § 1062 lõike 8, § 117 lõike 5 ning § 118 lõike 8 alusel.

§ 1. Põllumajandusministri 5. mai 2006. a määruse nr 60 „Köögiviljakultuuride seemne kategooriad ning köögiviljakultuuride seemne tootmise ja turustamise nõuded” muutmine

Põllumajandusministri 5. mai 2006. a määrust nr 60 „Köögiviljakultuuride seemne kategooriad ning köögiviljakultuuride seemne tootmise ja turustamise nõuded” muudetakse järgmiselt:

**1)** paragrahvi 8 lõikes 2 asendatakse tekstiosa „15. maiks” tekstiosaga „31. maiks”;

**2)** lisa 6 „Köögiviljakultuuride seemne kvaliteeti vähendavate taimekahjustajate loetelu ja nende esinemise lubatud piimäärad” kehtestatakse uues sõnastuses (lisatud).

**§ 2. Põllumajandusministri 24. aprilli 2006. a määruse nr 52 „Peediseemne kategooriad ning peediseemne tootmise ja turustamise nõuded” muutmine**

Põllumajandusministri 24. aprilli 2006. a määruse nr 52 „Peediseemne kategooriad ning peediseemne tootmise ja turustamise nõuded” muudetakse ja asendatakse paragrahvi 7 lõikes 2 tekstiosa „15. maiks” tekstiosaga „31. maiks”.

**§ 3.** **Põllumajandusministri 3. mai 2006. a määruse nr 58 „Seemnekartuli kategooriad ning seemnekartuli tootmise ja turustamise nõuded” muutmine**

Põllumajandusministri 3. mai 2006. a määrust nr 58 „Seemnekartuli kategooriad ning seemnekartuli tootmise ja turustamise nõuded” muudetakse ja asendatakse paragrahvi 7 lõikes 2 tekstiosa „1. juuniks” tekstiosaga „15. juuniks”.

**§ 4. Põllumajandusministri 24. aprilli 2006. a määruse nr 56 „Söödakultuuride seemne kategooriad ning söödakultuuride seemne tootmise ja turustamise nõuded” muutmine**

Põllumajandusministri 24. aprilli 2006. a määrust nr 56 „Söödakultuuride seemne kategooriad ning söödakultuuride seemne tootmise ja turustamise nõuded” muudetakse ja asendatakse paragrahvi 8 lõikes 2 tekstiosa „15. maiks” tekstiosaga „31. maiks”.

**§ 5.** **Põllumajandusministri 24. aprilli 2006. a määruse nr 55 „Teraviljaseemne kategooriad ning teraviljaseemne tootmise ja turustamise nõuded” muutmine**

Põllumajandusministri 24. aprilli 2006. a määrust nr 55 „Teraviljaseemne kategooriad ning teraviljaseemne tootmise ja turustamise nõuded” muudetakse järgmiselt:

**1)** paragrahvi 4 lõike 71 punkt 1 sõnastatakse järgmiselt:

„(71) Hariliku tatra sertifitseeritud seemne kategooria seeme tähistusega C on seeme, mis:

1) on toodetud eliitseemnest või sordi omaniku, esindaja või säilitaja kirjaliku taotluse alusel sordi säilitamiseks ettenähtud meetodite kohaselt supereliitseemnest või sellele eelneva põlvkonna seemnest, mis vastab supereliitseemne kohta kehtestatud põldtunnustamise ja kvaliteedi nõuetele;”;

**2)** paragrahvi 4 lõike 9 punktis 1 asendatakse sõna „eliitseemnele” sõnadega „supereliitseemnele või sellele”;

**3)** paragrahvi 9 lõikes 2 asendatakse tekstiosa „15. maiks” tekstiosaga „31. maiks”.

**§ 6. Põllumajandusministri 24. aprilli 2006. a määruse nr 53 „Õli- ja kiudtaimede seemne kategooriad ning õli- ja kiudtaimede seemne tootmise ja turustamise nõuded” muutmine**

Põllumajandusministri 24. aprilli 2006. a määrust nr 53 „Õli- ja kiudtaimede seemne kategooriad ning õli- ja kiudtaimede seemne tootmise ja turustamise nõuded” muudetakse ja asendatakse paragrahvi 9 lõikes 2 tekstiosa „15. maiks” tekstiosaga „talivilja korral 15. maiks ja suvivilja korral 31. maiks”.

(allkirjastatud digitaalselt)

Arvo Aller

Maaeluminister

(allkirjastatud digitaalselt)

Tiina Saron

Kantsler

Lisa:

Lisa 6. Köögiviljakultuuride seemne kvaliteeti vähendavate taimekahjustajate loetelu ja nende esinemise lubatud piirmäärad

Lisa 6

Põllumajandusministri 5. mai 2006. a määruse nr 60

„Köögiviljakultuuride seemne kategooriad ning köögiviljakultuuride

seemne tootmise ja turustamise nõuded”

maaeluministri XX. Kuu 2021. a määruse nr X sõnastuses

KÖÖGIVILJAKULTUURIDE SEEMNE KVALITEETI VÄHENDAVATE TAIMEKAHJUSTAJATE LOETELU JA NENDE ESINEMISE LUBATUD PIIRMÄÄRAD

|  |  |  |  |
| --- | --- | --- | --- |
| Järjekorra number | Liik | Taimekahjustaja | Taimekahjustajaga saastunud seemnete maksimumprotsent |
| 1. | 2. | 3. | 4. |
| 1. | Harilik paprika  *Capsicum annuum* L. | *Xanthomonas euvesicatoria* Jones *et al*. [XANTEU] | 0% |
| 2. | Harilik paprika  *Capsicum annuum* L. | *Xanthomonas gardneri* (ex Šutič 1957) Jones *et al* [XANTGA] | 0% |
| 3. | Harilik paprika  *Capsicum annuum* L. | *Xanthomonas perforans* Jones *et al*. [XANTPF] | 0% |
| 4. | Harilik paprika  *Capsicum annuum* L. | *Xanthomonas vesicatoria* (ex Doidge) Vauterin *et al*. [XANTVE] | 0% |
| 5. | Harilik paprika  *Capsicum annuum* L. | Kartuli värtnaviroid (*Potato spindle tuber viroid*) [PSTVD0] | 0% |
| 6. | Harilik tomat  *Solanum lycopersicum* L. | *Clavibacter michiganensis* ssp. *michiganensis* (Smith) Davis *et al*.[CORBMI] | 0% |
| 7. | Harilik tomat  *Solanum lycopersicum* L. | *Xanthomonas euvesicatoria* Jones et al. [XANTEU] | 0% |
| 8. | Harilik tomat  *Solanum lycopersicum* L. | *Xanthomonas gardneri* (ex Šutič 1957) Jones *et al* [XANTGA] | 0% |
| 9. | Harilik tomat  *Solanum lycopersicum* L. | *Xanthomonas perforans* Jones *et al*. [XANTPF] | 0% |
| 10. | Harilik tomat  *Solanum lycopersicum* L. | *Xanthomonas vesicatoria* (ex Doidge) Vauterin *et al*. [XANTVE] | 0% |
| 11. | Harilik tomat  *Solanum lycopersicum* L. | Melon-maavitsa mosaiikviirus  (*Pepino mosaic virus*) [PEPMV0] | 0% |
| 12. | Harilik tomat  *Solanum lycopersicum* L. | Kartuli värtnaviroid (*Potato spindle tuber viroid*) [PSTVD0] | 0% |
| 13. | Harilik sibul; pesasibul  *Allium cepa* L. | *Ditylenchus dipsaci* (Kuehn) Filipjev [DITYDI] | 0% |
| 14. | Kortsteraline hernes, siledateraline hernes, suhkruhernes  *Pisum sativum*L. (partim) | *Bruchus pisorum* (Linnaeus) [BRCHPI] | 0% |
| 15. | Porrulauk  *Allium porrum*L. | *Ditylenchus dipsaci* (Kuehn)Filipjev[DITYDI] | 0% |
| 16. | Põlduba  *Vicia faba* L. (partim) | *Bruchus rufimanus* Boheman [BRCHRU] | 0% |
| 17. | Põõsasuba, lattuba  *Phaseolus vulgaris*L. | *Xanthomonas axonopodis* pv. *phaseoli* (Smith) Vauterin *et al*. [XANTPH] | 0% |
| 18. | Põõsasuba, lattuba  *Phaseolus vulgaris*L. | *Xanthomonas fuscans subsp. fuscans* Schaad *et al*. [XANTFF] | 0% |
| 19. | Põõsasuba, lattuba  *Phaseolus vulgaris*L. | *Acanthoscelides obtectus* (Say) [ACANOB] | 0% |